recursal/SuperWikiNEXT-32B huggingface dataset:
**หนูพุก** หรือ **หนูแผง** เป็นสกุลของสัตว์ฟันแทะในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า *Bandicota* (มาจากภาษาเตลูกู คำว่า  *pandikokku* หมายถึง "หนูหมู")

หนูพุก มีรูปร่างลักษณะทั่วไปคล้ายกับหนูทั่วไปในวงศ์ Murinae แต่ทว่ามีรูปร่างที่ใหญ่กว่าหนูในสกุล *Rattus* มาก และมีจุดเด่นที่มีขนสีน้ำตาลแดงหรือน้ำตาลดำที่รุงรังไม่เป็นระเบียบ โดยเฉพาะอย่างยิ่งขนบริเวณหลังที่เป็นแผงแข็ง หลังตีนเป็นสีดำ หางยาวมีเกล็ดสีเดียว เป็นหนูที่มีอุปนิสัยดุร้าย เมื่อถูกคุกคามจะขู่และพร้อมที่จะกัด 

หนุพุก แบ่งออกได้เป็น 3 ชนิด พบได้ในประเทศไทย 2 ชนิด 

* หนุพุกอินเดีย (*B. bengalensis*)
* หนูพุกใหญ่ (*B. indica*)
* หนูพุกเล็ก (*B. savilei*)

ถือเป็นหนูที่มีขนาดใหญ่ที่สุดในประเทศไทย โดยอาจจะมีความยาวจากปลายจมูกจรดปลายหางได้ถึง 23–28 เซนติเมตร น้ำหนัก 400–700 กรัม ตัวเมียสามารถผสมพันธุ์ได้ตั้งแต่ 4 เดือนขึ้นไป ในขณะที่ตัวผู้อายุ 6 เดือนขึ้นไป แต่เป็นหนูที่จะพบได้เฉพาะในพื้นที่เกษตรกรรม เช่น นาข้าว เท่านั้น กระจายพันธุ์ตั้งแต่อนุทวีปอินเดียจนถึงเอเชียอาคเนย์ อาศัยอยู่ในรูตามคันนาที่ขุดไว้ โดยมีขุยหรือก้อนดินที่ขุดขึ้นมากระจายเป็นเม็ดอยู่รอบ ๆ จัดเป็นศัตรูพืชที่สำคัญที่กินข้าว โดยเฉพาะข้าวที่ออกรวงเป็นอาหาร และยังกินสัตว์อย่างอื่นในนา เช่น ปูนา หรือหอยเชอรี่ เป็นอาหารอีกด้วย แต่เกษตรกรเมื่อจับได้จะนิยมนำมาบริโภค เนื้อมีรสชาติอร่อย มีการล่าและขายกันในหลายพื้นที่

อ้างอิง
-------

1. ↑  Yule, Henry, Sir (New ed. edited by William Crooke, B.A.) (1903) Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive. J. Murray, London. online เก็บถาวร 2012-07-15 ที่ WebCite
2. 1 2  *หนูนา*, "กบนอกกะลา" สารคดีทางช่อง 9: ศุกร์ที่ 14 พฤษภาคม 2553
3. ↑  หน้า 148, *สัตว์สวยป่างาม* โดย ชมรมอนุรักษ์ธรรมชาติ มหาวิทยาลัยมหิดล (สิงหาคม, 2518)
4. ↑  "*Bandicota*". ระบบข้อมูลการจำแนกพันธุ์แบบบูรณาการ.
5. ↑  "เรื่องของหนู". คลังข้อมูลเก่าเก็บจากแหล่งเดิมเมื่อ 2014-06-12. สืบค้นเมื่อ 2013-01-11.
6. ↑  หนูพุก[*ลิงก์เสีย*]

แหล่งข้อมูลอื่น
---------------

 ข้อมูลที่เกี่ยวข้องกับ Bandicota ที่วิกิสปีชีส์
**ภาษาอังกฤษเพื่อการศึกษาแบบบูรณาการ** (อังกฤษ: English for Integrated Studies, EIS) เป็นรูปแบบการจัดการเรียนการสอนสองภาษารูปแบบหนึ่งในประเทศไทย โดยใช้ภาษาอังกฤษเป็นสื่อกลางในการจัดการเรียนการสอนจำนวน 4 รายวิชา ได้แก่ คณิตศาสตร์ วิทยาศาสตร์ คอมพิวเตอร์และภาษาอังกฤษ การจัดการเรียนการสอนรูปแบบนี้แตกต่างจากการจัดการเรียนการสอนสองภาษารูปแบบอื่นที่ใช้ครูชาวไทยเป็นผู้จัดการเรียนการสอน:353 มีจุดมุ่งหมายสำคัญให้ผู้เรียนสามารถสื่อสารภาษาอังกฤษได้ การจัดการเรียนการสอนรูปแบบนี้เริ่มทดลองขึ้นที่โรงเรียนสุนทรภู่พิทยา ก่อนที่จะขยายไปตามโรงเรียนต่าง ๆ ทั่วประเทศมากกว่า 500 โรงเรียนด้วยการสนับสนุนจากกระทรวงศึกษาธิการ โดยให้เครือข่ายมหาวิทยาลัยราชภัฏจัดฝึกอบรมครูเพื่อเพิ่มพูนทักษะภาษาอังกฤษให้สูงขึ้น ใน พ.ศ. 2556 สำนักงานคณะกรรมการการศึกษาขั้นพื้นฐานได้จัดให้มีการอบรมครูแกนนำเพื่อขยายผลการใช้ภาษาอังกฤษเพื่อการศึกษาแบบบูรณาการให้กับครูของโรงเรียนต่าง ๆ จนกระทั่ง พ.ศ. 2557 กระทรวงศึกษาธิการได้ร่างแนวทางปฏิบัตินโยบายปฏิรูปการเรียนการสอนภาษาอังกฤษในระดับการศึกษาขั้นพื้นฐานเพื่อส่งเสริมการยกระดับความสามารถในการใช้ภาษาอังกฤษ โดยจัดให้มีการขยายโครงการพิเศษด้านการเรียนการสอนภาษาอังกฤษ ซึ่งหนึ่งในนั้นรวมถึงโครงการ EIS อีกด้วย

อ้างอิง
-------

1. 1 2  "EIS : การจัดการเรียนรู้ด้วยภาษาอังกฤษ โดยครูไทยเพื่อเด็กไทยสู่สากล". โรงเรียนสุนทรภู่พิทยา. สืบค้นเมื่อ 10 September 2020.
2. ↑  จำปาศักดิ์, สาโรจน์; วิเศษศิริ, ปองสิน (2014). "สภาพการบริหารวิชาการโรงเรียนที่จัดการเรียนการสอนแบบบูรณาการภาษาอังกฤษในการจัดการเรียนรู้โดยครูไทย (EIS) โรงเรียนสุนทรภู่พิทยา". *An Online Journal of Education*. **9** (3): 351–360.
3. ↑  "ตรวจเยี่ยมโรงเรียนหนองบัวพิทยาคาร จ.หนองบัวลำภู". สำนักงานรัฐมนตรี กระทรวงศึกษาธิการ. สืบค้นเมื่อ 10 September 2020.
4. ↑  "โรงเรียนเครือข่าย EIS". กระทรวงศึกษาธิการ. สืบค้นเมื่อ 10 September 2020.
5. ↑  "สพฐ. จัดตั้งศูนย์อาเซียนขึ้นในกระทรวงศึกษาฯ". สื่อการศึกษาเพื่อคนพิการ ศูนย์เทคโนโลยีทางการศึกษา สำนักงาน กศน. กระทรวงศึกษาธิการ. สืบค้นเมื่อ 10 September 2020.
6. ↑  "ศธ.จ่อยกเครื่องหลักสูตร 'ภาษาอังกฤษเด็กไทย'". ไทยรัฐ. สืบค้นเมื่อ 10 September 2020.
**ส.ว.า.ท. หน่วยจู่โจมระห่ำโลก** (อังกฤษ: S.W.A.T.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2003 กำกับโดย คลาร์ก จอห์นสัน นำแสดงโดย ซามูเอล แอล. แจ็กสัน, โคลิน ฟาร์เรล, มิเชลล์ ราดรีเกซ, แอลแอล คูล เจ ภาพยนตร์เรื่องนี้มีภาพยนตร์ภาคต่อคือ ส.ว.า.ท. หน่วยจู่โจมระห่ำโลก 2

เนื้อเรื่องย่อ
--------------

จิม สตรีท สมาชิกเก่าของทีม S.W.A.T. ถูกไล่ออกจากทีมพร้อมกับ ไบรอัน แกมเบิล คู่หูเพื่อนซี้ เนื่องจากการตัดสินใจที่ไม่เหมาะสมของทั้งคู่ในการเข้าชิงตัวประกันในเหตุการณ์การปล้นธนาคาร จนทำให้ตัวประกันได้รับบาดเจ็บจนกรมตำรวจต้องถูกฟ้องร้อง หลังจากนั้นแกมเบิลก็ลาออกจากทีมทันที แต่สำหรับสตรีทการเป็นตำรวจหมายถึงชีวิตทั้งชีวิต เขาจึงยอมถูกลดขั้นมาทำงานในห้องเก็บปืนและได้แต่หวังว่าวันหนึ่งจะมีโอกาสได้สวมชุดยูนิฟอร์มของหน่วย S.W.A.T. อีกครั้ง ต่อมาเมื่อ ฮอนโด ฮาร์เรลสัน หน่วยสวาทสุดเก๋าผู้เป็นตำนาน ได้ถูกเรียกตัวกลับมาประจำการรับหน้าที่มอบหมายให้ทำการสร้างหน่วยสวาททีมใหม่ขึ้นมา เขาได้คัดเลือกลูกทีม 5 คน ประกอบไปด้วย ไมเคิล บ็อกเซอร์ , ที.เจ. แม็คเคบ 2 สมาชิกในทีมเดิม ร่วมด้วย ดีคอน เดค เคย์ นายตำรวจจอมพลังน้องใหม่ ส่วนอีก 2 คนที่เหลือ ฮอนโดจำต้องงัดข้อกับผู้บังคับบัญชาจอมสร้างภาพอย่าง โทมัส ฟุลเลอร์ ที่ไม่อนุมัติลูกทีมที่เหลือ 2 คนที่ฮอนโดต้องการ คนแรกคือตำรวจหญิงสุดแกร่ง คริส ซานเชซ ที่ฟุลเลอร์รับไม่ได้หากหน่วยสวาทต้องมีผู้หญิง ส่วนอีกคนคือจิม สตรีท ที่ถูกไล่ออกโดยฟุลเลอร์ เพียงไม่กี่อาทิตย์หลังจากการฝึกความแข็งแกร่งทางร่างกาย ทีมสวาทชุดใหม่ซึ่งผ่านบททดสอบสุดหินของผู้กองฟุลเลอร์มาได้ ก็ต้องได้รับภาระกิจสุดอันตราย ในการควบคุมตัว อเล็กซ์ มอนเท็ล เจ้าพ่อค้ายาตัวเอ้ชาวฝรั่งเศส ที่มาถูกจับกุมอย่างบังเอิญในอเมริกา โดยในตอนที่ถูกจับกุม อเล็กซ์ได้ประกาศผ่านทาง TV ไปทั่วโลกว่า จะให้เงินจำนวน 100 ล้านเหรียญสหรัฐกับใครก็ตามที่สามารถช่วยเขาหนีจากการจับกุมครั้งนี้ได้ ซึ่งสร้างความวุ่นวายไปทั่ว เมื่อกลุ่มผู้ก่อการร้ายจากทั่วโลกได้ยอมลงทุนที่จะบุกเข้าชิงตัวอเล็กซ์จากการควบคุมของตำรวจ เพื่อแลกกับเงินมหาศาล และในจำนวนผู้ก่อการร้ายก็มีไบรอัน แกมเบิล อดีตเพื่อนซี้ของจิมรวมอยู่ด้วย

นักแสดง
-------

* โคลิน ฟาร์เรล รับบท เจมส์ "จิม" สตรีท
* ซามูเอล แอล. แจ็กสัน รับบท แดเนียล "ฮอนโด" ฮาร์เรลสัน
* มิเชลล์ ราดรีเกซ รับบท คริสติน่า "คริส" ซานเชส
* แอลแอล คูล เจ รับบท เดคอน "เด็ค" เคย์
* โอลิเวียร์ มาร์ติเนซ รับบท อเล็กซานเดอร์ มอนเท็ล
* เจเรมี เรนเนอร์ รับบท ไบรอัน แกมเบิล
* จอร์ช ชาร์ล รับบท เทรวิส โจเซฟ "ที.เจ." แม็คคาบี้
* ไบรอัน ฟาน โฮลต์ รับบท ไมเคิล บ็อกเซอร์
* เค็น ดาวิเตียน รับบท มาร์ติน กัสโซอีน
* เรจ อี. แคธีย์ รับบท แกรโกรี วาลัสเควซ
* แลร์รี พอยน์เดกซ์เตอร์ รับบท โทมัส ฟุลเลอร์
* เพจ เคนเนดี รับบท ทราวิส
* โดเมนิก ลอมบาร์ดอซซี่ รับบท จีคิว
* เจฟฟ์ วินค็อตต์ รับบท เอ็ดด์ เทย์เลอร์

อ้างอิง
-------

1. 1 2  "S.W.A.T." *The Numbers*.
2. 1 2 3 4 5 6 7 8 9 10  Mitchell, Elvis (August 8, 2003). "S W A T (2003) FILM REVIEW; Working Up A S.W.E.A.T." *The New York Times*.

แหล่งข้อมูลอื่น
---------------


วิกิคำคมมีคำคมเกี่ยวกับ ***ส.ว.า.ท. หน่วยจู่โจมระห่ำโลก***

* *ส.ว.า.ท. หน่วยจู่โจมระห่ำโลก* ที่อินเทอร์เน็ตมูวีเดตาเบส
* *ส.ว.า.ท. หน่วยจู่โจมระห่ำโลก* ที่ออลมูวี
* *ส.ว.า.ท. หน่วยจู่โจมระห่ำโลก* ที่รอตเทนโทเมโทส์
* *ส.ว.า.ท. หน่วยจู่โจมระห่ำโลก* ที่บ็อกซ์ออฟฟิศโมโจ
**ภาษาอาบัป** (อังกฤษ: ABAP: Advanced Business Application Programming) เป็นภาษาโปรแกรมระดับสูงที่พัฒนาโดยบริษัท SAP จากประเทศเยอรมนี โดยเป็นภาษาที่ใช้ในซอฟต์แวร์ประเภทเว็บแอปพลิเคชันเซิร์ฟเวอร์ของบริษัท SAP เอง รูปแบบของภาษา ABAP ใกล้เคียงกับภาษาโคบอล

ประวัติ
-------

ABAP นับเป็นภาษาโปรแกรมในยุคที่สี่ พัฒนาในช่วงยุค 80 เดิมทีเป็นภาษาสำหรับใช้ทำรายงานในแพลตฟอร์ม SAP R/2 ในช่วงแรกชื่อ ABAP ย่อมาจากภาษาเยอรมันว่า "**A**llgemeiner **B**erichts**a**ufbereitungs**p**rozessor" ซึ่งมีความหมายว่า "ตัวประมวลผลทั่วไปในการสร้างรายงาน" กลุ่มผู้ใช้ของ ABAP คือผู้ใช้ทั่วไป แต่ตัวภาษาก็มีความซับซ้อนจนทำให้ต้องใช้ผู้เชี่ยวชาญในการแก้ไข

เมื่อ SAP ออก SAP R/3 ใน ค.ศ. 1992 ภาษา ABAP ยังเป็นภาษาหลักในการสร้างโปรแกรมบนแพลตฟอร์มนี้ ในปี 1999 SAP ได้ออกส่วนขยายที่สนับสนุนการเขียนโปรแกรมเชิงวัตถุในชื่อ ABAP Objects ซึ่งออกมาพร้อมกับ SAP R/3 Release 4.5

แพลตฟอร์มรุ่นล่าสุดของ SAP คือ SAP NetWeaver ซึ่งสนับสนุนทั้งภาษา ABAPและภาษาจาวา

ตัวอย่าง
--------

จาก SAP NetWeaver:

```
* -----------------------------------------------------------------------
* set an exclusive lock at level object-type & object-id
* -----------------------------------------------------------------------
  IF NOT lf_bapi_error = true.
    IF ( NOT istourhd-doc_type IS INITIAL ) AND
       ( NOT istourhd-doc_id IS INITIAL ).

      CALL FUNCTION 'ENQUEUE_/DSD/E_HH_RAREF'
           EXPORTING
                obj_typ        = istourhd-doc_type
                obj_id         = istourhd-doc_id
           EXCEPTIONS
                foreign_lock   = 1
                system_failure = 2
                OTHERS         = 3.
      IF sy-subrc <> 0.
*       terminate processing...
        lf_bapi_error = true.
*       ...and add message to return table
        PERFORM set_msg_to_bapiret2
             USING    sy-msgid gc_abort sy-msgno
                      sy-msgv1 sy-msgv2 sy-msgv3 sy-msgv4
                      gc_istourhd gc_enqueue_refdoc space
             CHANGING lt_return.
      ENDIF.
    ENDIF.
  ENDIF.    "bapi error

```

แหล่งข้อมูลอื่น
---------------

* ABAP จาก SAP Developer Network เก็บถาวร 2008-10-22 ที่ Portuguese Web Archive

  


| * ด
* ค
* ก
ภาษาโปรแกรม |
| --- |
| 
* การเปรียบเทียบ
* เส้นเวลา
* ประวัติศาสตร์

 |
| 
* เอพีแอล
* แอสเซมบลี
* เบสิก
* ซี
* ซีพลัสพลัส
* ซีชาร์ป
* โคบอล
* อิลิกเซอร์
* ฟอร์แทรน
* โก
* กรูวี
* แฮสเคล
* จาวา
* จาวาสคริปต์
* จูเลีย
* คอตลิน
* ลิสป์
* ลูอา
* แมตแล็บ
* อ็อบเจกทีฟ-ซี
* โอคาเมล
* ปาสกาล
* เพิร์ล
* พีเอชพี
* ไพทอน
* อาร์
* รูบี
* รัสต์
* สกาลา
* เชลล์สคริปต์
* สมอลล์ทอล์ก
* สวิฟต์
* ไทป์สคริปต์
* วิชวลเบสิก
* *ดูเพิ่มเติม...*

 |
| 
* หมวดหมู่ **หมวดหมู่**
* List-Class article **รายชื่อ**
	+ ตามตัวอักษร
	+ ตามประเภท
	+ ตระกูล
	+ ไม่ยึดภาษาอังกฤษเป็นหลัก

 |
พิกัดภูมิศาสตร์: 3°46′59″N 98°41′26″E﻿ / ﻿3.78306°N 98.69056°E﻿ / 3.78306; 98.69056

ท่าเรือเบอลาวัน
**เบอลาวัน** (อินโดนีเซีย: *Belawan*; จีน: 勿老灣, Pe̍h-ōe-jī: mài lau ôan) เป็นอ่าวจอดเรือในเมดัน ประเทศอินโดนีเซีย ตั้งอยู่ที่ชายฝั่งตะวันออกเฉียงเหนือของเกาะสุมาตรา เบอลาวันเป็นเมืองท่านอกเกาะชวาที่คึกคักที่สุดในประเทศอินโดนีเซีย มีอาณาเขตครอบคลุมตำบลทางเหนือสุดในบรรดา 21 ตำบลของเมดัน ซึ่งคิดเป็นเนื้อที่ 29.44 ตารางกิโลเมตร ข้อมูลจากสำมะโน ค.ศ. 2010 พบว่ามีประชากร 95,506 คน

ที่นี่มีเรือโดยสารบริการทุกสัปดาห์ที่ดำเนินการโดยเปิลนีจากเมดันไปยังตันจุงบาไลการีมุน, บาตัม, หมู่เกาะรีเยา และตันจุงปรียก, จาการ์ตา และมีบริการเรือข้ามฟากธรรมดาเชื่อมระหว่างเบอลาวันถึงช่องแคบมะละกาไปที่ปีนัง ประเทศมาเลเซีย บางครั้งมีเรือข้ามฟากเดินทางจากเบอลาวันไปยังภูเก็ต ประเทศไทย และเกาะลังกาวี ประเทศมาเลเซีย

อ้างอิง
-------

1. ↑  Biro Pusat Statistik, Jakarta, 2011.

แหล่งข้อมูลอื่น
---------------

* Airriess, Christopher A (1991). Global economy and port morphology in Belawan, Indonesia. *Geographical Review* 81(2):183-196.
**เจฟฟรีย์ เอเวอร์เรสต์ ฮินตัน** (อังกฤษ: Geoffrey Everest Hinton, 6 ธันวาคม ค.ศ. 1947 –) เป็นนักวิทยาศาสตร์คอมพิวเตอร์และนักประสาทวิทยาการรับรู้ชาวอังกฤษ มีผลงานโดดเด่นด้านโครงข่ายประสาทเทียม ปัจจุบันทำงานให้กับกูเกิลและมหาวิทยาลัยโทรอนโต เป็นหนึ่งในผู้คิดค้นอัลกอริทึมการแพร่กระจายย้อนกลับและการลู่ออกเชิงเปรียบเทียบซึ่งเป็นอัลกอริทึมที่สำคัญของการเรียนรู้เชิงลึกในสาขาปัญญาประดิษฐ์

ประวัติ
-------

ฮินตันจบการศึกษาระดับปริญญาตรีจากมหาวิทยาลัยเคมบริดจ์ในปี ค.ศ. 1970 ทางด้านจิตวิทยาการทดลอง และจบการศึกษาระดับปริญญาเอกด้านปัญญาประดิษฐ์จากมหาวิทยาลัยเอดินบะระในปี ค.ศ. 1978 ได้ทำงานให้กับมหาวิทยาลัยซัสเซกซ์ มหาวิทยาลัยแคลิฟอร์เนีย แซนดีเอโก มหาวิทยาลัยคาร์เนกีเมลลอน มหาวิทยาลัยเคมบริดจ์ มหาวิทยาลัยคอลเลจลอนดอน เป็นผู้ก่อตั้งหน่วยวิจัยประสาทวิทยาคำนวณแกตสบีที่มหาวิทยาลัยคอลเลจลอนดอนอีกด้วย ปัจจุบันดำรงตำแหน่งเป็นศาสตราจารย์ที่ภาควิชาวิทยาศาสตร์คอมพิวเตอร์ มหาวิทยาลัยโทรอนโต นอกจากนี้ยังทำงานร่วมกับกูเกิลมาตั้งแต่เดือนมีนาคม ค.ศ. 2013 หลังจากที่กูเกิลเข้าซื้อกิจการบริษัท DNNresearch ที่ฮินตันได้ตั้งขึ้น ปัจจุบันได้แบ่งเวลาทำงานในมหาวิทยาลัยและทำงานให้กับกูเกิล

งานวิจัย
--------

ฮินตันเป็นผู้ศึกษาการใช้โครงข่ายประสาทเทียมในการเรียนรู้ ความจำ การรับรู้ และการประมวลผลสัญลักษณ์ มีผลงานการตีพิมพ์ในสาขามากกว่า 200 ฉลับ เป็นหนึ่งในผู้ที่เสนออัลกอริทึมการแพร่กระจายย้อนกลับและการสอนโครงข่ายประสาทเทียมแบบหลายชั้น ที่กลายมาเป็นอัลกอริทึมที่ถูกใช้งานมากในปัจจุบัน นอกจากนี้ยังเป็นผู้คิดค้นเครื่องจักรโบลทซ์มันน์ร่วมกับเทอร์รี เซชนอฟสกี้ ปัจจุบันเน้นการทำวิจัยเกี่ยวกับการใช้โครงข่ายประสาทเทียมกับการเรียนรู้แบบไม่มีผู้สอนเมื่อมีข้อมูลขาเข้าจำนวนมาก

อ้างอิง
-------

1. ↑  "How a Toronto professor’s research revolutionized artificial intelligence". *Toronto Star*, Kate Allen, Apr 17 2015
2. ↑  "U of T neural networks start-up acquired by Google" (Press release). Toronto, ON. 12 March 2013. สืบค้นเมื่อ 13 March 2013.
**คิยา** เป็นหนึ่งในเหล่าพระมเหสีของฟาโรห์อเคนาเทน ข้อมูลที่ปรากฏเกี่ยวกับบทบาทและหน้าที่พระองค์น้อยมาก เนื่องจากการการบันทึกไม่ค่อยเรียบร้อยเท่าที่ควร ผิดจากข้อมูลของพระนางเนเฟอร์ติติ พระมเหสีเอกของฟาโรห์อเคนาเทน โดยพระนามของพระองค์จึงสันนิษฐานว่าพระองค์มิใช่ชาวอียิปต์ ซึ่งแสดงให้เห็นว่าพระองค์เคยเป็นเจ้าหญิงที่มาจากไมตานนี และหลักฐานที่หลงเหลืออยู่บ่งบอกให้เห็นว่าพระองค์เข้ามามีบทบาทในราชสำนักอียิปต์โบราณในช่วงกลางของการครองราชย์ชองฟาโรห์อเคนาเทน เมื่อพระองค์ให้กำเนิดพระราชธิดา พระองค์สูญหายไปจากบันทึกเพียงไม่กี่ปีก่อนที่ฟาโรห์อเคนาเทนสวรรคต ในอดีตพระองค์ถูกคาดว่าเป็นพระราชมารดาของฟาโรห์ทุตอังค์อามุน แต่หลักฐานทางพันธุกรรมล่าสุดแสดงให้เห็นว่าเป็นไปไม่ได้ที่จะเป็นพระราชมารดาของฟาโรห์ทุตอังค์อามุน

พระนามและพระยศ
--------------

พระนามของพระองค์ยังเป็นข้อถกเถียงอยู่ โดยพระนาม คิยา อาจจะเป็นพระนามลำลอง อาจใช้แทนพระนามเต็มหรือเป็นพระนามในภาษาต่างประเทศอย่างเช่น พระนางทาดูเคปา พระราชธิดาในกษัตริย์ธัชรัตตาแห่งไมตานนี ซึ่งพระองค์ได้อภิเษกสมรสกับฟาโรห์อเมนโฮเทปที่ 3 ในช่วงท้ายของการครองราชย์ และในบันทึกแห่งอาร์มานาระบุว่าพระนางทาดูเคปาเป็นสตรีที่จะมีสามีได้ โดยเฉพาะอย่างยิ่งบันทึกแห่งอาร์มานาในช่วงที่ 27 ถึงช่วงที่ 29 ยืนยันว่า พระนางทาดูเคปาเป็นพระมเหสีในฟาโรห์อเคนาเทน ดังนั้นนักไอยคุปต์วิทยาจึงสันนิษฐานว่า พระนางทาดูเคปา กับ พระนางคิยา คือบุคคลคนเดียวกัน อย่างไรก็ตามยังไม่มีหลักฐานที่จะมายืนยันว่าพระองค์เป็นชาวอียิปต์โบราณ

อ้างอิง
-------

1. ↑  Reeves, C. Nicholas. *New Light on Kiya from Texts in the British Museum*, p.100 The Journal of Egyptian Archaeology, Vol. 74 (1988)
2. ↑  William J. Murnane. *Texts from the Amarna Period in Egypt.* Edited by E.S. Meltzer. Atlanta: Society of Biblical Literature, 1995. (ISBN 1-55540-966-0) Page 9, pp 90–93, pp 210–211.
3. ↑  Aidan Dodson. Amarna Sunset: Nefertiti, Tutankhamun, Ay, Horemheb, and the Egyptian Counter Reformation. The American University in Cairo Press, 2009. (ISBN 978-977-416-304-3) Page 17.
4. ↑  *The Amarna Letters.* Edited and translated by William L. Moran. Baltimore: The Johns Hopkins University Press, 1992. (ISBN 0-8018-4251-4) Two Mitanni princesses, Gilukhipa and Tadukhipa, are referenced in a series of letters, EA 19-29.
ในชื่อบุคคลญี่ปุ่นนี้นามสกุลคือ  *โอกาโมโตะ*

**จูเซปเป ดี กีอารา** (อิตาลี: *Giuseppe di Chiara*; ค.ศ. 1602 – 24 สิงหาคม ค.ศ. 1685) หรือ **โอกาโมโตะ ซันเอมง** (ญี่ปุ่น: 岡本三右衛門; โรมาจิ: *Okamoto San'emon*) เป็นมิชชันนารีคณะเยสุอิตชาวอิตาลี ที่เข้าไปปฏิบัติงานเผยแผ่ในประเทศญี่ปุ่นช่วงคริสต์ศตวรรษที่ 17

กีอาราเกิดที่เมืองปาแลร์โม ราชอาณาจักรซิซิลี เข้าเดินทางเข้าสู่ประเทศญี่ปุ่นเพื่อตามหาบาทหลวงกริชตอเวา ฟึไรรา (โปรตุเกส: *Cristóvão Ferreira*) ซึ่งเป็นสหาย ในช่วงเวลาที่ศาสนาคริสต์เป็นสิ่งต้องห้ามอย่างยิ่งยวด เพราะกีอาราทราบมาว่าฟึไรราละทิ้งศาสนาคริสต์หลังถูกทรมานโดยทางการญี่ปุ่นเมื่อ ค.ศ. 1633

หลังเกิดการกบฏชิมาบาระเมื่อ ค.ศ. 1638 กีอาราเข้าสู่ญี่ปุ่นโดยขึ้นบกที่เกาะโอชิมะ แล้วถูกจับกุมในเดือนมิถุนายน ค.ศ. 1643 ก่อนถูกส่งไปจองจำในเคหาสน์คริสตัง (ญี่ปุ่น: 吉利支丹屋敷; โรมาจิ: *Kirishitan Yashiki* ) ในเมืองเอโดะ ณ ที่นั่นกีอาราถูกทรมานอย่างหนักจนละทิ้งศาสนาไปอีกคน ภายหลังกีอาราสมรสกับหญิงหม้ายชาวญี่ปุ่น จึงได้ใช้ชื่อญี่ปุ่นว่า *โอกาโมโตะ ซันเอมง* (岡本三右衛門) และสถานะซามูไรแทนสามีผู้ล่วงลับของเธอ กีอาราอาศัยอยู่ในแผ่นดินญี่ปุ่นตราบจนสิ้นอายุขัย เมื่อวันที่ 24 สิงหาคม ค.ศ. 1685 ที่เมืองเอโดะ ขณะอายุได้ 83 ปี ศพของเขาได้รับการฌาปนกิจตามธรรมเนียมพุทธ

ในวัฒนธรรมร่วมสมัย
------------------

จูเซปเป กีอารา ถูกนำมาสร้างเป็นตัวละคร ซึบัชตีเยา รูดรีกึช (โปรตุเกส: *Sebastião Rodrigues*; ฉบับแปลไทยใช้ชื่อว่า *เซบาสเตียน โรดริเกซ*) ในนวนิยายเรื่อง *ศรัทธาไม่เงียบ* (*Silence*) แต่งโดยชูซากุ เอ็นโด นวนิยายดังกล่าวถูกนำไปสร้างเป็นภาพยนตร์สองครั้ง เมื่อ ค.ศ. 1971 (เดวิด แลมป์สัน แสดงนำ) และ ค.ศ. 2016 (แอนดรูว์ การ์ฟิลด์ แสดงนำ)

อ้างอิง
-------

1. 1 2  Reclaiming the Universal: Intercultural Subjectivity in the Life and Work of Endo Shusaku เก็บถาวร 2016-03-03 ที่ เวย์แบ็กแมชชีน, uky.edu; accessed 15 January 2017.
2. 1 2  "Bones of 18th-century Italian priest shed new light on Japan's Christian past", Agence France-Presse, June 02, 2016
3. ↑  ชูซากุ เอ็นโด (เขียน) วิลาส วศินสังวร (แปล). *ศรัทธาไม่เงียบ*. กรุงเทพฯ : เอิร์นเนส พับลิชชิ่ง, 2565, หน้า 13
4. ↑  Poom Chuenboon (19 สิงหาคม 2017). "Silence ศรัทธาและความอยู่รอด". *The Momentum*. สืบค้นเมื่อ 12 พฤษภาคม 2023.
เจพี คัลเดอรอน
**จอห์น "เจพี" คัลเดอรอน** (*John "J.P." Calderon*) คือผู้เข้าแข่งขันในรายการเซอร์ไวเวอร์ คุก ไอส์แลนด์สที่ถูกโหวตออกคนที่ 4 หลังจากที่มีการย้ายเผ่าเกิดขึ้น ถึงแม้ว่าเขาจะเป็นผู้ชายที่น่าจะเป็นกำลังสำคัญในการแข่งขันได้ดี แต่ผู้หญิงคนอื่นๆ ไม่พอใจที่เขามักเป็นคนงานต่างๆมากกว่ที่จะทำเอง เขาจึงถูกเลือกออกแทนที่จะเป็น จุดอ่อนคนอื่นของเผ่า เจพีนักกีฬาวอลเลย์บอลมืออาชีพ อายุ 30 ปี

ประวัติ
-------

เจพีเกิดที่แซนตามอนิกา รัฐแคลิฟอร์เนีย และโตที่ มารินาเดลเรย์
เขาได้รับทุนการศึกษาจากการแข่งขันวอลเลย์บอล จากมหาวิทยาลัยลองบีช แคลิฟอร์เนีย ซึ่งเขาได้แข่งขันวอลเลย์บอลชายระดับชาติที่นี่ และในปี 2000 เขาจบการศึกษาทางสาขาการติดต่อสื่อสาร

เจพีใช้เวลา 5 ปีในการเป็นผู้ช่วยครูฝึกให้กับทีมชาติวอลเลย์บอลหญิงของมหาวิทยาลัยลองบีช เขายังเป็นครูฝึกของทีมชาติโอลิมปิคเยาวชนจนได้เหรียญมาแล้วมากมาย
ในปี 2004 เจพีเริ่มอาชีพนักกีฬาวอลเลย์บอล นอกจากนั้นปัจจุบันเขายังเป็น หัวหน้าครูฝึก และผู้จัดการทีมร่วมให้กับ ชมรมมิซูโนของ ลองบีชด้วย เจพีชอบที่จะเป็นที่ปรึกษาของเด็กๆ และหวังว่าในอนาคตเขาจะเปิดศูนย์กีฬาให้กับเด็กๆ นอกจากนั้นเขายังอุทิศตนเองในการช่วยเด็กหญิงหลายๆคนให้สามรถรับทึนการศึกษาจากการแข่งกีฬา วอลเลย์บอลอีกด้วย

เจพีสามารถว่ายน้ำและพายเรือแคนูได้ตั้งแต่เขายังเด็กมากๆ เขาเรียกตัวเองว่าผู้คลั่งไคล้การออกกำลังกาย เพราะเขาใช้เวลาส่วนใหญ่ในโรงยิม และชอบยกน้ำหนัก วิ่ง และ ปีนเขา ในบางครั้งเจพีก็เป็นนายแบบกีฬาด้วย
หลังจากจบรายการเซอร์ไวเวอร์เจพีได้เข้าร่วมเพื่อไปปรากฏตัวในรายการค้นหานางแบบ-นายแบบฤดูกาลที่ 2 ของเจนิซ ดิกเคนซันผู้ที่เรียกตัวเองว่าซูเปอร์โมเดลรุ่นแรกของโลก เจพีได้รับเลือกให้ไปเป็นนายแบบในสังกัดเอเจนซี่ของเจนิซ (The Janice Dickenson Modelling Agency) ซึ่งได้ถ่ายทอดออกอากาศเป็นรายการในสหรัฐอเมริกาและได้ออกอากาศในประเทศไทยด้วย แม่ของเจพีเสียชีวิตจากโรคมะเร็งเต้านมเมื่อเขาอายุเพียง 9 ขวบ และพ่อของเขาสียชีวิตจากก้อนเนื้อในสมองในปี 2005 เจพีจึงตัดสินใจที่จะทำงานกับการกุศลและองค์กรที่จะทำการวิจัยทางด้านมะเร็ง

ปัจจุบันเจพีอาศัยอยู่ที่ ลองบีช แคลิฟอร์เนีย กับสุนัขพันธุ์แจ็ก รัสเซลล์ เทอร์เรีย ของเขาชื่อ แฟรงก์ เขาเกิดวันที่ 5 กันยายน 1970 ราศีกันย์ ปีเถาะ
**วัดปัญจบูรพาจารย์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองสาม อำเภอคลองหลวง จังหวัดปทุมธานี

วัดปัญจบูรพาจารย์ หรือ **วัดป่าห้าพระองค์** ตั้งเป็นวัดเมื่อวันที่ 18 ตุลาคม พ.ศ. 2562 โดยมีพระครูปลัดณเชษฐพงษ์ สิริว์โส (จันทสิทธิ์) เป็นผู้ริเริ่มสร้างวัด ท่านได้ศึกษาประวัติของพระอริยเจ้า 5 องค์ มีหลวงปู่บุญมา ฐิตเปโม, หลวงปู่วัน อุตฺตโม, หลวงปู่จวน กุลเชฏโฐ, หลวงปู่สิงฆ์ทอง ธมฺมวโร และหลวงปู่สุพัฒน์ สุขกาโม ซึ่งทั้ง 5 ล้วนแล้วแต่เป็นพระเกจิชื่อดังลูกศิษย์ของหลวงปู่มั่น ภูริทตฺโต ทั้ง 5 ละสังขารทิ้งธาตุทิ้งขันธ์ ด้วยอุบัติเหตุเครื่องบินตก ณ ทุ่งรังสิต มีข้าราชการระดับสูงของกระทรวงรอดชีวิต 1 คน คือ นายสมพร กลิ่นพงษา ผู้ว่าราชการจังหวัดนครพนมสมัยนั้น ท่านจึงได้เดินทางมาตรวจสอบและไต่ถามโยมที่ทำนาอยู่ในละแวกนั้น ในที่สุดก็ได้รับการบอกเล่าจาก โยมสงวน พิณนอก และ โยมจันทร์แรม โพธิสุวรรณ สองสามีภรรยา ผู้เช่าที่ดินทำนา ว่าเป็นที่ดินของทายาทในราชนิกุล (ไม่ได้เอ่ยนาม) โยมสงวนและโยมจันทร์แรมได้แนะนำให้ไปพบกับทนายความผู้ดูแลทรัพย์สินของกองมรดกประจำตระกูล ทำเรื่องสร้างมหาเจดีย์ปัญจบูรพาจารย์ไปยังกองมรดกของทายาทในราชนิกุล เมื่อได้รับอนุญาตจากเจ้าของที่ ได้ริเริ่มปลูกสร้างกุฏิ หลังคามุงด้วยฟาง

พระอาจารย์มหารังสรรค์ สญฺญโม ได้ตั้งชื่อวัดว่า "วัดปัญจบูรพาจารย์" และได้พัฒนาจนตั้งเป็นวัดเมื่อ พ.ศ. 2562 วัดมีรูปปั้นหลวงปู่มั่นขนาดใหญ่

อ้างอิง
-------

1. ↑  "ประกาศสำนักงานพระพุทธศาสนาแห่งชาติ เรื่อง การตั้งวัดในพระพุทธศาสนา [วัดปัญจบูรพาจารย์]" (PDF). คลังข้อมูลเก่าเก็บจากแหล่งเดิม (PDF)เมื่อ 2021-06-11. สืบค้นเมื่อ 2021-06-11.
2. ↑  "ประวัติความเป็นมาของ"สำนักสงฆ์ปัญจบูรพาจารย์ หรือวัดป่าห้าพระองค์"". คลังข้อมูลเก่าเก็บจากแหล่งเดิมเมื่อ 2020-10-15. สืบค้นเมื่อ 2021-06-11.
3. ↑  "บันทึกประเทศไทย ฉบับที่ 117 - จังหวัดปทุมธานี". p. 4–5.
**ปฏิรูปพจน์** หรือ **การอ้างถึง**เป็นโวหารภาพพจน์อย่างหนึ่งที่อ้างถึงหรือกล่าวถึงโดยนัยหรือโดยตรงซึ่งบุคคล สถานที่ เหตุการณ์ งานทางวรรณกรรม เรื่องราวลี้ลับ งานศิลปะ พบได้ในทุกภาษาไม่ใช่แค่ภาษาไทย

ตัวอย่าง
--------

* พันเนตรภูวนาถตั้ง ตาระวัง(พระอินทร์)  
พักตร์สี่แปดโสตฟัง อื่นอื้อ (พระพรหม)  
กฤษณะนิทรเลอหลัง นาคหลับ ฤๅพ่อ (พระนารายณ์)  
สองพิโยคร่ำรื้อ เทพท้าวทำเมิน
* ในนิราศนรินทร์ นายนรินทรธิเบศร ออกนามเทพเจ้าสำคัญซึ่งมักปรากฏชื่อในวรรณคดีเก่าอยู่หลายเรื่องว่าเคยใช้ฤทธิ์อำนาจขจัดความทุกข์ให้มัวโลกมนุษย์อยู่เสมอ แต่เทพทั้งสามมิได้รับฟังการร้องทุกข์ของเขาทั้งสองที่ต้องจากกันเลย ดังความที่ว่าไว้

* หลักสูตรการเรียนการสอนภาษาไทยที่จัดทำโดยสพฐ.ให้ตัวอย่างว่า อังคาร กัลยาณพงศ์ กล่าวตัดพ้อว่าทุกสิ่งในโลกนี้ล้วนเกิดมาคู่กันทั้งสิ้น เช่น เจ้าฟ้าธรรมธิเบศร์ เกิดมาคู่กับ เจ้าฟ้าสังวาลย์ แมลงผึ้งภู่เกิดมาคู่กับดอกไม้ แต่เหตุไฉนตัวเขาเองกลับไร้คู่ เช่น

*ธรรมธิเบศร์มหากวี มีหญิงสังวาลย์เป็นมิ่งขวัญ  
มอดม้วยด้วยแรงรักนั้น ทุกชีวันพบคู่ชม  
แม้แต่บุหงาลดาวัลย์ อัศจรรย์ผึ้งภู่สู่สม  
ฟ้าเมตตามิกล้าให้ระทม บรมสุขทุกจุลินทรีย์  
แต่ฟ้าปั้นฉันเดียว เปล่าเปลี่ยวใจไฉนฉะนี้  
หนวกบอดใบ้เสียก็ดี ควรมีฤาหฤทัย*
* ในเพลงแรกพบรักของในบทเพลงสุนทราภรณ์ มีการกล่าวถึง

*"ผู้ชายแรกชิมลิ้มรัก แม้น้ำต้มผักหวานชื่น  
เกรงรักจะเปลี่ยนไป ดังหลงข้าวใหม่"*
"น้ำต้มผักหวานชื่น" ดัดแปลงมาจากสำนวนว่า "แม้ยามรักน้ำต้มผักยังว่าหวาน" ในที่นี้หมายถึง ความรักของหญิงชายตอนเริ่มรักกันใหม่ ๆ ทุกสิ่งทุกอย่างก็ดูสวยงาม "ข้าวใหม่" ดัดแปลงมาจากสำนวนว่า "ข้าวใหม่ปลามัน" ในที่นี้หมายถึง กลัวว่าชายจะหลงรักตนเองเหมือนกับได้กินข้าวที่หุงสุกใหม่ ๆ

วรรณกรรม
--------

จากตัวอย่างทั้งของไทยและต่างประเทศพบว่ามีการใช้ปฏิรูปพจน์เยอะมาก แต่ในประเทศไทยไม่มีการวิจัยและวิจารณ์วรรณกรรมอย่างจริงจังและแพร่หลาย ทำให้ตัวอย่างและบทความทางวิชาการน้อยจึงทำให้การเรียนรู้และสรุปปฏิรูปพจน์ในวรรณกรรมยาก การวิจารณ์เชิงสังคมมักถูกต่อต้านโดยสังคมอีกด้วย

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-03-30. สืบค้นเมื่อ 2013-08-30.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-12-08. สืบค้นเมื่อ 2013-08-30.
3. ↑  ฟ้าบั้นฉันเดียว : อังคาร กัลยาณพงศ์
4. ↑  อุดมลักษณ์ ระพีแสง ศึกษาเชิงวิเคราะห์การใช้ภาษาในบทเพลงสุนทราภรณ์ ระหว่างปี พ.ศ.๒๔๘๒-๒๕๒๔
5. ↑  นิธิ เอียวศรีวงศ์ มติชนรายสัปดาห์ วันที่ 10 เมษายน พ.ศ. 2552 ปีที่ 29 ฉบับที่ 1495
ตัวอย่างสมุดภาพระบายสีสำหรับเด็ก
**สมุดภาพระบายสี** (อังกฤษ: colouring-in book, colouring book, หรือ colouring page) เป็นประเภทของสมุดที่มีภาพวาดลายเส้น มีจุดมุ่งหมายให้เพิ่มสีลงไปโดยใช้สีเทียน ดินสอสี ปากกาเคมี การทาสี หรืออื่น ๆ สมุดภาพระบายสีแบบดั้งเดิมจะพิมพ์ลงในกระดาษหรือการ์ด บางเล่มอาจมีปรุรู เพื่อให้สามารถแยกหน้านั้นออกจากสมุดภาพได้ นอกจากนี้บางเล่มอาจมีเรื่องเล่าเพิ่มเติมเข้ามาด้วย ในทุกวันนี้สมุดภาพระบายสีสำหรับเด็กจำนวนมากจะมีการนำตัวการ์ตูนที่เป็นที่นิยมเข้ามาภายในเล่ม ซึ่งสมุดภาพระบายสีเหล่านี้มักถูกใช้ในฐานะสินค้าส่งเสริมความนิยมของการ์ตูนเรื่องนั้น ๆ สมุดภาพระบายสีอาจรวมกิจกรรมอื่นเข้ามา เช่น การเชื่อมต่อจุด วงกต และปริศนาอื่น ๆ บางเล่มอาจมีการใช้สติกเกอร์ร่วมด้วย 

เดิมทีกิจกรรมการระบายสีลงในสมุดภาพเป็นกิจกรรมของชนชั้นขุนนางในคริสต์ศตวรรษที่ 17 และเริ่มแพร่หลายสำหรับเด็กเมื่อมีการพัฒนาเทคโนโลยีการพิมพ์โดยใช้ภาพพิมพ์หิน ซึ่งเริ่มที่แรกในเยอรมนีในคริสต์ทศวรรษ 1790

อ้างอิง
-------

1. ↑  "The Surprising Function of the First Coloring Books". *TIME*. TIME. สืบค้นเมื่อ 20 May 2021.
**ปฏิบัติการโซโลมอน** เป็นปฏิบัติการลับทางทหารของอิสราเอลเพื่อนำพาชาวเอธิโอเปียเชื้อสายยิวมายังอิสราเอลใน ค.ศ. 1991

ใน ค.ศ. 1991 รัฐบาลเฉพาะกาลของเอธิโอเปีย ที่มีเมงกิสตู ไฮเล มาเรียมเป็นประธานาธิบดี ใกล้จะถูกชุดปฏิบัติการทางทหารล่าสุดของกบฏเอริเตรียและทิเกรย์ โค่นล้ม เป็นผลให้เอธิโอเปียสูญเสียความมั่นคงทางการเมืองอย่างน่าเป็นอันตราย องค์การยิวหลายแห่ง รวมทั้งรัฐอิสราเอล เป็นกังวลกับสวัสดิภาพของประชากรยิวเอธิโอเปียขนาดใหญ่พอสมควร ซึ่งรู้จักกันว่า เบตาอิสราเอล ที่อาศัยอยู่ในเอธิโอเปีย เช่นเดียวกัน สมัยการปกครองของเมงกิสตู ทำให้การอพยพออกปริมาณมากเป็นการยากสำหรับชาวเบตาอิสราเอลที่อาศัยอยู่ในเอธิโอเปีย และอำนาจที่ลดลงของรัฐบาลเปิดโอกาสอันสดใสให้แก่ชาวเบตาอิสราเอลซึ่งต้องการอพยพออกไปยังอิสราเอล ใน ค.ศ. 1990 รัฐบาลอิสราเอลและกองกำลังป้องกันอิสราเอล ทราบถึงสถานการณ์ทางการเมืองที่เลวร้ายลงของเมงกิสตู และวางแผนปกปิดเพื่อขนส่งประชากรเบตาอิสราเอลทางอากาศในเอธิโอเปียมายังอิสราเอล เหตุการณ์ดังกล่าวนับเป็นการอพยพออกครั้งใหญ่ที่สุดของชาวเบตาอิสราเอลจนถึงปัจจุบัน

ในเที่ยวบินต่อเนื่อง 36 ชั่วโมง ของอากาศยานอิสราเอล 34 ลำ รวมทั้งเครื่องบินซี-130 ของกองทัพอากาศอิสราเอล และเครื่องบินขนส่งแอล อัล ขนส่งชาวยิวเอธิโอเปียทั้งสิ้น 14,325 คนมายังอิสราเอล

การขนส่งทางอากาศยานในปฏิบัติการโซโลมอนเป็นการขนส่งชาวยิวเอธิโอเปียไปยังอิสราเอลคิดเป็นสองเท่าของปฏิบัติการโมเสส ปฏิบัติการดังกล่าวสร้างสถิติโลกเที่ยวบินเดี่ยวที่มีผู้โดยสารมากที่สุดในโลก ในวันที่ 24 พฤษภาคม ค.ศ. 1991 เมื่อเครื่องบิน 747 ของสายการบินแอล อัล บรรทุกผู้โดยสาร 1,122 คนไปยังอิสราเอล ซึ่งที่จริงแล้วมีผู้โดยสารลงทะเบียนไว้ 1,087 คน แต่มีเด็กหลายสิบคนซ่อนอยู่ในผ้าคลุมของมารดา "ผู้วางแผนคาดว่าจะให้เครื่องบินบรรทุกผู้โดยสาร 760 คน แต่เนื่องจากผู้โดยสารมีน้ำหนักเบามาก คนอีกจำนวนมากจึงถูกใส่เบียดเข้าไป" มีทารกสองคนเกิดระหว่างเที่ยวบินนี้

อ้างอิง
-------

1. 1 2  Brinkley, Joel (May 26, 1991). "Ethiopian Jews and Israelis Exult as Airlift Is Completed". *The New York Times*.
2. ↑  Cf. Lungen, Paul. *Canadian Jewish News*, November 17, 2005.
**สมิตา พัชราจารยะ** (เนปาล: समिता बज्राचार्य; เกิด พ.ศ. 2544) เป็นอดีตกุมารีแห่งปาฏัน ประเทศเนปาล หรือเป็นที่รู้จักในนาม "เทพีผู้มีลมหายใจ" ดำรงตำแหน่งใน พ.ศ. 2553 ถึง พ.ศ. 2557

สมิตาเกิดที่เมืองปาฏัน ประเทศเนปาล สมิตาได้รับการคัดเลือกให้เป็นกุมารีแห่งปาฏันหรือตัวแทนของเทพีตาเลชุ (तालेजु) เทพีที่มีลมหายใจตามธรรมเนียมฮินดูเนปาล เมื่อ พ.ศ. 2553 สืบตำแหน่งจากจนิรา พัชราจารยะ ขณะที่เป็นกุมารี เธอไม่ได้รับการศึกษา และไม่ได้รับอนุญาตให้เท้าแตะพื้นหรือเดินไปไหนเอง ครั้นต้น พ.ศ. 2557 สมิตามีประจำเดือนครั้งแรก เธอจึงถูกปลดจากกุมารี มีพิธีปลงผมและตัดดวงตาที่สามออก

หลังพ้นจากการเป็นกุมารี สมิตามีสภาพเป็นปุถุชนทั่วไป มีการฟื้นฟูความรู้ด้านการเข้าสังคม การเรียน การเดิน และการใช้เครื่องดนตรี ใน พ.ศ. 2557 นั้น สมิตาเข้าเรียนที่โรงเรียนเซนต์เซเวียร์ในเมืองปาฏัน เธอสามารถเข้ากับเพื่อน ๆ ในโรงเรียนได้เป็นอย่างดี แทบไม่เหลือร่องรอยว่าเธอเคยเป็นกุมารีมาก่อน

อ้างอิง
-------

1. ↑  McCarthy, Julie (2015-08-28). "The Very Strange Life Of Nepal's Child Goddess". npr.org. สืบค้นเมื่อ 2016-12-08.
2. 1 2 3 4  Nepal's Kumaris Transition From Living Goddesses to Typical Teens [PHOTOS]
3. ↑  Narang, Sonia (18 June 2014). "Even Goddess is not forgiven for not doing homework". *BBC News*. สืบค้นเมื่อ 2014-06-23.
มูลนิธิวูล์ฟ
**รางวัลวูล์ฟ** (อังกฤษ: Wolf Prize) เป็นรางวัลที่จัดตั้งโดยมูลนิธิวูล์ฟ มีการมอบรางวัลครั้งแรกในปี ค.ศ. 1978 เพื่อนักวิทยาศาสตร์และศิลปินที่ *"มีผลงานที่เป็นประโยชน์ต่อมวลมนุษยชาติ โดยไม่จำกัดเชื้อชาติ เผ่าพันธุ์ สีผิว ศาสนา เพศ และมุมมองทางการเมือง"*

ประวัติ
-------

รางวัลวูล์ฟมีการมอบที่อาคารรัฐสภาเนสเซ็ท (Knesset Building) ประเทศอิสราเอล โดยมูลนิธิวูล์ฟ ที่ก่อตั้งโดยนักประดิษฐ์และเอกอัครราชทูตคิวบา ดร. ริคาร์โด วูล์ฟ (1887–1981) ประกอบด้วย 6 สาขา คือ เกษตรกรรม, เคมี, คณิตศาสตร์, การแพทย์, ฟิสิกส์ และศิลปะ (หมุนเวียนทุกปี ระหว่างจิตรกรรม, ดนตรี, สถาปัตยกรรม และประติมากรรม) ผู้ที่ได้รับรางวัลจะได้โล่ประกาศเกียรติคุณและเงินรางวัล 100,000 ดอลลาร์สหรัฐฯ

ความสำคัญ
---------

รางวัลวูล์ฟเป็นรางวัลที่มีเกียรติสูงส่งเป็นรองแค่รางวัลโนเบลเท่านั้น ในสาขาฟิสิกส์ ถือว่าเป็นใบเบิกทางไปสู่การได้รับรางวัลโนเบลในภายหลัง ช่วงปี 1978-2010 มีผู้ที่ได้รับรางวัลโนเบล 14 คนที่ได้รับรางวัลวูล์ฟร่วมด้วย นอกจากนี้ รางวัลวูล์ฟยังถูกยกย่องให้เป็น "รางวัลโนเบล" ในสาขาต่างๆ ที่รางวัลโนเบลไม่มีอีกด้วย เช่น สาขาคณิตศาสตร์ ก็เป็นหนึ่งในรางวัลที่ถูกเรียกว่าเป็น "รางวัลโนเบลสาขาคณิตศาสตร์" เช่นเดียวกับสาขาเกษตรกรรม ที่ถูกเรียกให้เป็น "รางวัลโนเบลสาขาเกษตรกรรม" เช่นกัน

สาขา
----

ทุกสาขายกเว้นสาขาศิลปะ มีการมอบรางวัลครั้งแรกในปี 1978 ในขณะที่สาขาศิลปะมีการมอบรางวัลครั้งแรกในปี 1981

* เกษตรกรรม
* ศิลปะ (หมุนเวียนทุกปี ระหว่างจิตรกรรม, ดนตรี, สถาปัตยกรรม และประติมากรรม)
* เคมี
* คณิตศาสตร์
* การแพทย์
* ฟิสิกส์

อ้างอิง
-------

1. ↑
2. ↑
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-09-06. สืบค้นเมื่อ 2014-10-10.

แหล่งข้อมูลอื่น
---------------

* เว็บไซต์อย่างเป็นทางการ
**เจ้าแม่หยางกวง** (จีน: 眼光娘娘; พินอิน: *Yǎnguāng niángniáng*; อังกฤษ: Our Lady Who Heals Eyesight) หรือ **เจ้าแม่สายตา** เป็นเทพธิดาในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาร่วมกันกับเจ้าแม่ส่งบุตร เจ้าแม่ฝีดาษ (天花娘娘) และเจ้าแม่เร่งกำเนิดในฐานะเทพธิดาผู้ช่วยของเจ้าแม่เขาไท่เทพนารีผู้รักษาเขาไท่ เทวรูปของพระนางที่มีชื่อเสียงได้รับการยกย่องว่างดงามเช่นที่ วัดซินหลงกวน (兴隆观) ปักกิ่ง ประเทศจีน

เทพปกรณัม
---------

พระนางเป็นเทพีผู้คุ้มครองดวงตาและการมองเห็นของศาสนาชาวบ้านจีนและลัทธิเต๋า พระนางเป็นหนึ่งในเจ้าแม่ของศาสนาชาวบ้านจีนและลัทธิเต๋าที่ได้รับความนิยมบูชาในประเทศจีนเป็นอย่างมากในสมัยราชวงศ์หมิงและราชวงศ์ชิง ซึ่งนับถือว่าอำนาจแห่งคุณงามความดีและคุณูปการแห่งพระนางนั้นสามารถรักษาอาการตาบอดและโรคทางดวงตาอื่น ๆ ได้ โดยในประติมานวิทยาทั้งจิตรกรรมและประติมากรรมของพระนางในลัทธิเต๋าและศาสนาชาวบ้านจีนนั้นมักปรากฏองค์ร่วมกับเทพธิดาบริวารอีกสามองค์ของเจ้าแม่เขาไท่เทพนารีผู้รักษาเขาไท่

ดูเพิ่ม
-------

* เจ้าคงคา
* เทวรูปจีน
* ศาลเจ้าจีน
* วัดจีน
* เจ้าแม่ส่งบุตร
* เจ้าแม่เร่งกำเนิด

อ้างอิง
-------

1. ↑
2. ↑
3. ↑
4. ↑  Sharma, Arvind; Young, Katherine K. (3 July 1996). *The Annual Review of Women in World Religions: Volume IV* (ภาษาอังกฤษ). SUNY Press. ISBN 978-0-7914-2968-6.
5. ↑  "One of a Pair of Daoist Deities: Yanguang Niangniang". *artgallery.yale.edu*.
6. ↑  "A bronze figure of Yangguang Niangniang, the Daoist goddess of Eyesight. Ming dynasty - Lot 230". *www.lempertz.com*.

คอมมอนส์ มีภาพและสื่อเกี่ยวกับ:  
**เจ้าแม่สายตา**
มิดทาวน์แมนแฮตตันในนครนิวยอร์ก เป็นย่านธุรกิจกลางที่ใหญ่ที่สุดในสหรัฐและของโลก
**ย่านธุรกิจกลาง** (อังกฤษ: central business district, CBD) คือเขตศูนย์กลางธุรกิจและการค้าของเมือง ประกอบด้วยพื้นที่ทางการค้าและสำนักงาน มีความหมายคล้ายกับ "ย่านการเงิน" (financial district) ส่วนในทางภูมิศาสตร์มักมีความหมายคล้ายกับ "ศูนย์กลางเมือง" (city center) หรือ "ย่านกลางเมือง" (downtown) อย่างไรก็ตามแนวคิดเหล่านี้ก็อาจไม่ใช่เรื่องเดียวกัน เพราะมีหลายเมืองที่ศูนย์กลางธุรกิจตั้งอยู่ห่างจากศูนย์กลางการค้าหรือศูนย์กลางวัฒนธรรม หรือบางเมืองก็มีย่านธุรกิจกลางหลายแห่ง

ย่านธุรกิจกลางเป็นจุดเด่นของพื้นที่ในเมืองใหญ่ที่สามารถเข้าถึงได้อย่างสะดวก อีกทั้งยังมีความหลากหลายและความเข้มข้นของสินค้าและบริการเฉพาะทางมากกว่าพื้นที่อื่น ๆ ของเมือง ตัวอย่างเช่น โดยทั่วไปถือว่าศูนย์กลางของกรุงลอนดอนครอบคลุมเขตเมืองเก่านครลอนดอนและนครเวสต์มินสเตอร์ ในขณะที่นครลอนดอนและบริเวณดอกแลนส์ (Docklands) ซึ่งรวมคะแนรีวอร์ฟ (Canary Wharf) ไว้ด้วยนั้นถือเป็นย่านธุรกิจกลางสองย่านตามลำดับ; ในนครนิวยอร์ก มิดทาวน์แมนแฮตตัน (Midtown Manhattan) เป็นย่านธุรกิจกลางที่ใหญ่ที่สุดของเมืองและใหญ่ที่สุดของโลก; ชิคาโกมีย่านชิคาโกลูป (Chicago Loop) เป็นย่านธุรกิจกลางที่ใหญ่ที่สุดอันดับสองของสหรัฐและของโลก; ส่วนในประเทศไทย ถนนสีลมเป็นบริเวณที่มีกิจกรรมทางสังคมและเศรษฐกิจมากที่สุดในพื้นที่กรุงเทพมหานคร

อ้างอิง
-------

1. ↑  Murphy, Raymond E. (1972). *The Central Business District: A Study in Urban Geography (chapter 1)*. Retrieved 2021 Nov. 17th
2. ↑  "สีลม ศูนย์กลางทางธุรกิจ ทำเลทองทั้งการลงทุน และที่อยู่อาศัย". สยามรัฐ.
***Expanded Cinema*** โดย Gene Youngblood (1970) เป็นหนังสือเล่มแรกที่นับเอาวิดีโอเป็นศิลปะรูปแบบหนึ่ง มันมีอิทธิพลในการก่อตั้งสาขาสื่อศิลปะ (media arts)[] ในหนังสือดังกล่าว Youngblood ได้เสนอว่าภาพยนตร์ในแบบใหม่ในแบบที่แผ่ขยายออกไปนั้นจำเป็นสำหรับสำนึกใหม่
เขาอธิบายชนิดต่าง ๆ ของการทำภาพยนตร์ที่ใช้ประโยชน์จากเทคโนโลยีใหม่ ซึ่งรวมถึงเทคนิคพิเศษ (special effects) ศิลปะคอมพิวเตอร์ วิดีโออาร์ต สภาพแวดล้อมมัลติมีเดีย และฮอโลกราฟี

หนังสือมีทั้งหมด 7 บท

* Part One: The Audience and the Myth of Entertainment
* Part Two: Synaesthetic Cinema: The End of Drama
* Part Three: Toward Cosmic Consciousness
* Part Four: Cybernetic Cinema and Computer Films
* Part Five: Television as a Creative Medium
* Part Six: Intermedia
* Part Seven: Holographic Cinema: A New World

> "The intermedia network has made all of us artists by proxy. A decade of television-watching is equal to a comprehensive course in dramatic acting, writing, and filming...the mystique is gone - we could almost do it ourselves. Unfortunately too many of us do just that: hence the glut of sub-mediocre talent in the entertainment industry" (p58).
> 
>

แหล่งข้อมูลอื่น
---------------

* *Expanded Cinema* online หนังสือในรูปแบบ PDF
**ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร** เป็นศูนย์กลางในการศึกษาวิจัยและให้บริการรักษาด้านโรคหัวใจในระดับภูมิภาคภาคเหนือตอนล่าง โดยเป็นหน่วยงานในสังกัดคณะแพทยศาสตร์ มหาวิทยาลัยนเรศวร มีสถานที่ดำเนินงาน ณ โรงพยาบาลมหาวิทยาลัยนเรศวร อำเภอเมืองพิษณุโลก จังหวัดพิษณุโลก

ประวัติ
-------

โรงพยาบาลมหาวิทยาลัยนเรศวร คณะแพทยศาสตร์
ศูนย์โรคหัวใจภาคเหนือตอนล่างได้จัดตั้งขึ้นสืบเนื่องมาจากมหาวิทยาลัยนเรศวรได้มีการจัดการศึกษาสาขาวิชาแพทยศาสตร์และสาขาวิชาด้านวิทยาศาสตร์สุขภาพอื่นๆ โดยมีการจัดตั้งคณะแพทยศาสตร์ คณะทันตแพทยศาสตร์ คณะเภสัชศาสตร์ คณะสหเวชศาสตร์ คณะพยาบาลศาสตร์ และคณะวิทยาศาสตร์การแพทย์ จึงมีความพร้อมในด้านอาคารสถานที่และบุคลากรที่จะให้การสนับสนุนการจัดตั้งศูนย์โรคหัวใจได้ ทางสภามหาวิทยาลัยนเรศวรจึงมีมติให้จัดตั้งศูนย์โรคหัวใจภาคเหนือตอนล่าง เมื่อปี พ.ศ. 2543 ณ สถาบันวิจัยทางวิทยาศาสตร์สุขภาพ มหาวิทยาลัยนเรศวร (ในขณะนั้น) ซึ่งเป็นสถานที่หลักในการปฏิบัติงานในด้านการเรียนการสอน และการวิจัยทางด้านคลินิกของคณะต่างๆ ทางวิทยาศาสตร์สุขภาพ โดยแบ่งเนื้อที่บางส่วนของอาคารสถาบันวิจัยทางวิทยาศาสตร์สุขภาพให้เป็นสถานที่ตั้งของศูนย์โรคหัวใจ โดยให้เกิดการพัฒนาด้านความรู้ตลอดจนเทคโนโลยีทางการแพทย์ด้านการตรวจวินิจฉัย รักษา การเรียนการสอน และศึกษาวิจัยให้มีคุณภาพตามมาตรฐานสากลเป็นที่ยอมรับในระดับภูมิภาคและนานาชาติ ทั้งนี้ในเรื่องของบุคลากรทางการแพทย์จะดำเนินการโดยใช้บุคลากรที่เป็นอาจารย์จากคณะแพทยศาสตร์และคณะอื่นๆ เช่น อายุรแพทย์โรคหัวใจ กุมารแพทย์โรคหัวใจ ศัลยแพทย์หัวใจและทรวงอก จากคณะแพทยศาสตร์ นักเทคนิคการแพทย์ นักกายภาพบำบัด นักเทคโนโลยีหัวใจและทรวงอก และ นักรังสีเทคนิค จากทั้งคณะแพทยศาสตร์และคณะสหเวชศาสตร์ รวมทั้งเภสัชกร จากคณะเภสัชศาสตร์ด้วย

ต่อมาเมื่อสถาบันวิจัยทางวิทยาศาสตร์สุขภาพ มหาวิทยาลัยนเรศวร ได้เปลี่ยนมาเป็นโรงพยาบาลมหาวิทยาลัยนเรศวร สังกัดคณะแพทยศาสตร์ เมื่อปี พ.ศ. 2548 ศูนย์โรคหัวใจภาคเหนือตอนล่างจีงเป็นหน่วยงานในคณะแพทยศาสตร์ มหาวิทยาลัยนเรศวร และมีการพัฒนาต่อมาอย่างต่อเนื่อง จนปัจจุบันเป็นศูนย์รับส่งต่อผู้ป่วยทางโรคหัวใจในเขตภูมิภาคภาคเหนือตอนล่างทั้งหมด

ห้องปฏิบัติการด้านโรคหัวใจ
--------------------------

ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร มีห้องปฏิบัติการด้านโรคหัวใจได้แก่ ห้องปฏิบัติการสวนหัวใจและหลอดเลือด (Cadiac Catheterization Laboratory) ห้องผ่าตัด (Operation Room) และห้องพักผู้ป่วยวิกฤตโรคหัวใจ (CCU) เป็นต้น

ดูเพิ่ม
-------

* มหาวิทยาลัยนเรศวร
* คณะแพทยศาสตร์ มหาวิทยาลัยนเรศวร
* โรงพยาบาลมหาวิทยาลัยนเรศวร

แหล่งข้อมูลอื่น
---------------

* ศูนย์โรคหัวใจภาคเหนือตอนล่าง โรงพยาบาลมหาวิทยาลัยนเรศวร เก็บถาวร 2008-12-20 ที่ เวย์แบ็กแมชชีน
* คณะแพทยศาสตร์ มหาวิทยาลัยนเรศวร
**คอนราโด วาสเควซ** (อังกฤษ: Conrado Vasquez) นักมวยสากลชาวฟิลิปปินส์ สถิติการชก 12 ครั้ง ชนะ 4 แพ้ 8

ประวัติ
-------

วาสเควซขึ้นชกมวยสากลครั้งแรกเมื่อ 30 เมษายน พ.ศ. 2514 ชนะน็อค วิค วิซการ์รา ยก 4 ต่อมาได้ชิงแชมป์ OPBF รุ่นแบนตัมเวทที่ว่างเมื่อ 17 กันยายน พ.ศ. 2517 เสมอกับถนอมจิต สุโขทัยที่กรุงเทพฯ ไม่ได้แชมป์ จากนั้น ได้ชิงแชมป์ OPBF รุ่นแบนตัมเวทที่ว่างอีกครั้งเมื่อ 22 พฤศจิกายน พ.ศ. 2517 แพ้คะแนน เวนิส บ.ข.ส. ไม่ได้แชมป์อีก จากนั้นขึ้นชิงแชมป์ฟิลิปปินส์รุ่นแบนตัมเวทเมื่อ 15 กุมภาพันธ์ พ.ศ. 2518 แพ้คะแนน โรแลนโด นาวาเรตเต ไม่ได้แชมป์ วาสเควซได้เดินทางไปชกมวยที่สหรัฐตั้งแต่ปลายปี พ.ศ. 2518 และชกชนะติดกันสามครั้ง จึงได้ชิงแชมป์มวยสากลของรัฐแคลิฟอร์เนียเมื่อ 21 พฤษภาคม พ.ศ. 2519 ชนะคะแนน โฮเซ่ เดล ริโอ ได้แชมป์มาครอง วาสเควซยังชกในสหรัฐจนถึง พ.ศ. 2521 หลังจากชกแพ้น็อค โรเบอร์โต รูบัลดิโน ยก 8 เมื่อ 11 พฤศจิกายน แล้ว วาสเควซก็แขวนนวมไป

เกียรติประวัติ
--------------

* แชมป์รัฐแคลิฟอร์เนียรุ่นแบนตัมเวท
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นแบนตัมเวทเมื่อ 17 กันยายน พ.ศ. 2517 เสมอกับ ถนอมจิต สุโขทัยที่กรุงเทพฯ
	+ ชิงแชมป์ OPBF รุ่นแบนตัมเวทเมื่อ 22 พฤศจิกายน 2517 แพ้คะแนน เวนิส บ.ข.ส.. ที่ กทม. (บางแห่งว่าการชกครั้งนี้มีขึ้นเมื่อ 29 พฤศจิกายน แต่ที่ถูกเป็น 22 พฤศจิกายน)

อ้างอิง
-------


* สถิติการชก boxrec.com[*ลิงก์เสีย*] (อังกฤษ)
**มันซูเอโต เวลาสโก จูเนียร์** (Mansueto "Onyok" Velasco, Jr. ) เกิดเมื่อ 10 มกราคม พ.ศ. 2517 เป็นนักมวยสากลสมัครเล่นชาวฟิลิปปินส์ เกิดที่เมืองบาโก ซิตี้ เนกรอสตะวันตก ประเทศฟิลิปปินส์ เขาติดทีมชาติฟิลิปปินส์เข้าแข่งขันในกีฬาโอลิมปิกที่แอตแลนตาเมื่อ พ.ศ. 2539 และได้เหรียญเงิน เขาเป็นน้องชายของโรเอล เวลาสโก ที่เคยได้เหรียญทองแดงในกีฬาโอลิมปิก พ.ศ. 2535 ที่ บาร์เซโลนาในรุ่นเดียวกัน ก่อนหน้านั้น เขาเคยได้เหรียญทองกีฬาเอเชียนเกมส์ ที่ ฮิโรชิมา เมื่อ พ.ศ. 2537

ในกีฬาโอลิมปิกที่แอตแลนตา พ.ศ. 2539 นั้น รอบแรก เวลาสโกชนะอาร์เอสซี ไซ ชิห์ ซิว จากไต้หวัน ยก 1 เมื่อ 21 กรกฎาคม รอบสอง ชนะคะแนน ยอสวานี อากุยเลรา จากคิวบา เมื่อ 26 กรกฎาคม รอบสาม ชนะคะแนน ฮามิด เบอร์ฮิลี จากโมร็อกโก เมื่อ 30 กรกฎาคม รอบรองชนะเลิศ ชนะคะแนน ราฟาเอล โลซาโน จากสเปน เมื่อ 1 สิงหาคม และในรอบชิงชนะเลิศ แพ้คะแนน ดาเนียล โบซินอฟ จากรัสเซีย เมื่อ 3 สิงหาคม ได้เหรียญเงิน 

หลังจากแขวนนวม เวลาสโกเข้าสู่วงการโทรทัศน์ เขาประสบความสำเร็จในอาชีพตลก แสดงละครสั้นและปรากฏตัวในรายการโชว์ เขายังเป็นผู้ฝึกสอนมวยสากลในละคร *Beki Boxer*

อ้างอิง
-------

1. ↑
2. ↑  "Results of the boxing competitions at the Asian Games". amateur-boxing.strefa.pl. สืบค้นเมื่อ 14 October 2013.
3. ↑  Onyok Velasco. IMDb
**ปฏิปักษ์** เป็นตัวละคร กลุ่มตัวละครหรือสถาบันซึ่งเป็นตัวแทนของการต่อต้านที่ตัวเอกต้องต่อสู้ด้วย หรือกล่าวได้ว่าปฏิปักษ์เป็นบุคคลหรือกลุ่มบุคคลที่ต่อต้านตัวละครหลัก (ซึ่งอาจมีได้หลายตัว) ในเรื่องลีลาตามแบบแผนซึ่งมีการกระทำที่ประกอบด้วยวีรบุรุษต่อสู้กับตัวโกง/ศัตรู สามารถถือได้ทั้งสองว่าเป็นตัวเอกและปฏิปักษ์ตามลำดับ ปฏิปักษ์ยังอาจมาในรูปภัยคุกคามหรืออุปสรรคสำคัญต่อตัวละครหลักด้วยการดำรงอยู่ของมัน โดยไม่จำเป็นต้องมีเจตนาพุ่งเป้าไปยังตัวละครหลักนั้นเลย ตัวอย่างทั้งในภาพยนตร์และละคร เช่น เซารอน ปฏิปักษ์หลักใน*เดอะลอร์ดออฟเดอะริงส์* ผู้ต่อสู้กับตัวเอกของซีรีส์อย่างต่อเนื่อง ธรรมเนียมปฏิปักษ์ในเรื่อง คือ ทางเลือกศีลธรรมของพวกเขาจะมีรสชาติน้อยกว่าของตัวเอก บ่อยครั้งผู้ประพันธ์มักใช้เพื่อสร้างความขัดแย้งในเรื่อง อย่างไรก็ดี นี่เป็นเพียงธรรมเนียมเท่านั้น และการกลับธรรมเนียมดังกล่าวพบได้ในตัวละครแมคดัฟฟ์จากเรื่อง*แม็คเบ็ธ* ผู้อาจโต้แย้งได้ว่า ความปรารถนาในการสู้กับทรราชแมคเบธถูกต้องตามทำนองคลองธรรม

อ้างอิง
-------

1. ↑  About.com, Literature: Contemporary "Antagonist." Online. October 18, 2007.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

*ระวังสับสนกับ โลกยุคใหม่*

โลกใหม่ (สีเขียว) เปรียบเทียบกับ โลกเก่า (สีเทา)
**โลกใหม่** (อังกฤษ: New World) เป็นคำที่ใช้สำหรับดินแดนที่นอกไปจากทวีปแอฟริกา ทวีปยุโรป และ ทวีปเอเชีย ที่ก็คือทวีปอเมริกา และอาจจะรวมไปถึงออสตราเลเชีย[]ด้วย เป็นคำที่เริ่มใช้กันในคริสต์ศตวรรษที่ 15 เมื่อทวีปอเมริกายังใหม่ต่อชาวยุโรปผู้ที่เดิมเชื่อว่าโลกประกอบด้วยทวีปเพียงสามทวีปที่เรียกรวมกันว่าโลกเก่า คำว่า "โลกใหม่" ไม่ควรจะสับสนกับคำว่า "โลกยุคใหม่" (Modern era) คำหลังหมายถึงช่วงเวลาในประวัติศาสตร์มิใช่แผ่นดิน

ที่มา
-----

ในปี ค.ศ. 1493 คริสโตเฟอร์ โคลัมบัสเดินทางกลับสเปนหลังจากการเดินทางไปสำรวจอเมริกาเป็นครั้งแรก และเมื่อวันที่ 1 พฤศจิกายนของปีนั้นปีเตอร์ มาร์เตอร์ ดังกิเอรา (Peter Martyr d'Anghiera) กล่าวถึงโคลัมบัสในจดหมายว่าเป็นผู้พบ "โลกใหม่" (novi orbis) ในจดหมายอีกฉบับหนึ่งมาร์เตอร์ก็ยังใช้คำว่า "โลกใหม่" (orbo novo) ในปี ค.ศ. 1516 มาร์เตอร์ก็พิมพ์งานชื่อ "เกี่ยวกับโลกใหม่" (De orbe novo)

ในปี ค.ศ. 1524 คำนี้ก็นำไปใช้โดยจิโอวานนิ ดา แวร์รัซซาโน (Giovanni da Verrazzano) ในบันทึกการเดินทางในปีนั้นเลียบฝั่งทะเลที่ต่อมาคือสหรัฐอเมริกาและแคนาดา.

ในปัจจุบันการใช้คำว่า "โลกใหม่" ในบริบทของประวัติศาสตร์จะใช้เมื่อกล่าวถึงการเดินทางของคริสโตเฟอร์ โคลัมบัส, การพิชิตยูคาทานโดยสเปน และเหตุการณ์อื่นๆ ที่เกิดขึ้นในสมัยเดียวกัน นอกจากนั้นแล้วคำว่า "โลกใหม่" บางครั้งก็ยังใช้ในบริบทของชีววิทยาเมื่อกล่าวถึงโลกเก่า (Palearctic, Afrotropic) และ สปีชีส์ของโลกใหม่ (Nearctic, Neotropic)

ขณะที่คำว่า "โลกใหม่" มักจะหมายถึงทวีปอเมริกา ออสเตรเลียก็อาจจะได้รับการบรรยายว่า "ใหม่" ในบางบริบท ในบริบทของชีววิทยาออสเตรเลียไม่เก่าและไม่ใหม่เพราะพืชพันธุ์ที่พบในออสเตรเลียแตกต่างเป็นอย่างมากจากที่พบในทวีปแอฟริกา ทวีปยุโรป ทวีปเอเชีย และ ทวีปอเมริกา[]

อ้างอิง
-------

1. ↑  O'Gorman, Edmundo (1961). *The Invention of America*, p. 84.
2. ↑  Zerubavel, Eviatar (2003). *Terra Cognita: The Mental Discovery of America*, p. 72. Citing: Thacher, John B. (1903). *Christopher Columbus*, vol. 1, p. 62.
3. ↑  Verrazzano, Giovanni da (1524). "The Written Record of the Voyage of 1524 of Giovanni da Verrazzano as recorded in a letter to Francis I, King of France, July 8th, 1524" เก็บถาวร 2006-09-08 ที่ เวย์แบ็กแมชชีน. Citing: Wroth, Lawrence C. ed. (1970). *The Voyages of Giovanni da Verrazzano, 1524-1528*. Yale, pp. 133-143. Citing: a translation by Susan Tarrow of the *Cellere Codex*.

ดูเพิ่ม
-------

* โลกเก่า
* โลก
A man in a naval uniform addresses soldiers from a platform on a shipลอร์ด หลุยส์ เมานต์แบ็ตเทนได้กล่าวคำสุนทรพจน์แก่ทหารจากหน่วยรบคอมมานโดที่ 6 ก่อนช่วงปฏิบัติการเมิร์นมิดอน เมษายน ค.ศ. 1942
**ปฏิบัติการเมิร์นมิดอน** เป็นแผนการตีโฉบฉวยในช่วงสงครามโลกครั้งที่สอง โดยหน่วยรบคอมมานโดที่ 1 และหน่วยรบคอมมานโดที่ 6 ในเดือนเมษายน ค.ศ. 1942 ปฏิบัติการครั้งนี้เป็นการตีโฉบฉวยที่ต้องถูกยุติซะก่อนในชะวากทะเลบริเวณปากแม่น้ำอดัวร์(Adour) ในทางตะวันตกเฉียงใต้ของฝรั่งเศส แผนการดังกล่าวนี้จะเข้าทำลายเส้นทางถนนและการขนส่งทางรถไฟระหว่างฝรั่งเศสและสเปนโดยการยกพลขึ้นบกประมาณ 3,000 นาย ซึ่งประกอบไปด้วยหน่วยรบคอมมานโดสองหน่วยคือ หน่วยที่ 1 และหน่วยที่ 6 ที่จะถูกตามมาด้วยหนึ่งและครึ่งนึงของกองพันราชนาวิกโยธินพร้อมกับกรมทหารยานเกราะและกองพันยานยนต์ ภายหลังจากที่ได้ลงเรือขนส่งลำเลียงพลอย่างควีน เอ็มม่า และปรินเซส เบียทริกซ์ กองกำลังเหล่านี้ได้ใช้เวลาหนึ่งเดือนในการแล่นเรือออกจากชายฝั่งฝรั่งเศสโดยปลอมแปลงเป็นเรือพาณิชย์สเปน ในวันที่ 5 เมษายน เรือได้เข้าใกล้ปากอ่าวเพื่อที่จะทำการลงจอดยกพลขึ้นบก อย่างไรก็ตาม ท่ามสภาพอากาศที่เลวร้าย พวกเขาได้เผชิญหน้ากับสันทรายที่แทบไม่คาดคิดมาก่อนและไม่สามารถผ่านพ้นไปได้ การตีโฉบฉวยครั้งนี้จึงถูกยกเลิกทันที และเรือก็ได้หันหลังกลับไปยังสหราชอาณาจักร

อ้างอิง
-------

1. ↑  Saunders 1959, p. 101.
2. ↑  Chappell 1996, p. 23.
3. ↑  Macksey 1990, p. 109.
4. ↑  Chappell 1996, p. 23.
5. ↑  Saunders 1959, p. 102.
สำหรับแหล่งโบราณคดี ดูที่ เทลล์ อบูฮูเรย์รา

**อับดุรเราะห์มาน อิบน์ ศ็อคร์ อัดเดาซี อัซซะฮ์รอนี** (อาหรับ: عبد الرحمن بن صخر الدوسي الزهراني‎; ค.ศ. 603–681) รู้จักกันในชื่อ **อะบูฮุร็อยเราะฮ์** เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์ (عبد الرحمن بن صخر) อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ

ชีวิตช่วงต้น
------------

อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว

### ชื่อ

ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม","อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".

เสียชีวิต
---------

หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.

อ้างอิง
-------

1. ↑  Stowasser, Barbara Freyer (1996-08-22). *Women in the Qur'an, Traditions, and Interpretation* (ภาษาอังกฤษ). Oxford University Press. ISBN 9780199761838.
2. ↑  Glassé, Cyril (2003). *The New Encyclopedia of Islam*. Rowman Altamira. pp. 102. ISBN 0759101906.
3. ↑  Sahih Bukhari Volume 001, Book 003, Hadith Number 118
4. ↑  Shorter Urdu Encyclopedia of Islam, University of the Punjab, Lahore, 1997, pg. 65.
5. ↑  "Sahih al-Bukhari 118 - Knowledge - كتاب العلم - Sunnah.com - Sayings and Teachings of Prophet Muhammad (صلى الله عليه و سلم)". *sunnah.com*. สืบค้นเมื่อ 2021-02-23.
6. 1 2  Al-Dhahabi. "The Lives of Noble Figures". *library.islamweb.net* (ภาษาอาหรับ). สืบค้นเมื่อ 2019-03-19.
7. ↑  Ibn Hajar al-‘Asqalani. "al-Isaba fi tamyiz al-Sahaba". *shamela.ws* (ภาษาอาหรับ). คลังข้อมูลเก่าเก็บจากแหล่งเดิมเมื่อ 2017-03-20. สืบค้นเมื่อ 2019-03-19.
8. ↑  Yusuf ibn Abd al-Rahman al-Mizzi. "Tahdhib al-Kamal fi asma' al-rijal". *library.islamweb.net* (ภาษาอาหรับ). สืบค้นเมื่อ 2019-03-19.
9. ↑  "الإصابة في تمييز الصحابة • الموقع الرسمي للمكتبة الشاملة". *shamela.ws*. คลังข้อมูลเก่าเก็บจากแหล่งเดิมเมื่อ 2017-03-20. สืบค้นเมื่อ 2019-03-19.
10. ↑  Abgad Elulm, pp.2, 179.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิสราเอล
* สหรัฐ

 |
| อื่น ๆ | 
* Faceted Application of Subject Terminology
* SUDOC (France)
	+ 1
* İslâm Ansiklopedisi

 |
นักการเมืองและผู้นำชุมชนชาวนิวซีแลนด์

**จิล เอ็ดวินา เอมอส** ซีเอ็นแซดเอ็ม (อังกฤษ: Jill Edwina Amos) (คำเรียกตามหลังชื่อและนามสกุลของหญิงที่แต่งงานแล้ว **เทอร์เนอร์**, 26 สิงหาคม ค.ศ. 1927 – 19 เมษายน ค.ศ. 2017) เป็นนักการเมืองและผู้นำชุมชนชาวนิวซีแลนด์

ประวัติ
-------

เธอเกิดในย่านชานเมืองออกแลนด์ของเดวอนพอร์ตเมื่อวันที่ 26 สิงหาคม ค.ศ. 1927 เอมอสเป็นลูกสาวของชาลส์ เอ็ดวิน รอส เทอร์เนอร์ และลูซี แคโรไลน์ เทอร์เนอร์ (คำเรียกตามหลังชื่อและนามสกุลของหญิงที่แต่งงานแล้ว แมนส์ฟีลด์) เธอแต่งงานกับฟิล เอมอส ใน ค.ศ. 1949 และทั้งคู่เป็นครูโรงเรียน โดยสอนในชุมชนต่าง ๆ ในประเทศนิวซีแลนด์ที่ห่างไกลออกไป พวกเขามีลูกชายสองคน และลูกสาวบุญธรรมหนึ่งคน ซึ่งฟิล เอมอส เป็นสมาชิกสภาตั้งแต่ ค.ศ. 1963 ถึง 1975 และดำรงตำแหน่งรัฐมนตรีรัฐบาลแรงงานที่สาม (ค.ศ. 1972–1975) ครั้นเมื่อ ค.ศ. 1977 จิล และฟิล เอมอส ได้ไปสอนที่ประเทศแทนซาเนีย แต่จิล เอมอส กลับมาที่นิวซีแลนด์ในปีต่อมา แล้วทั้งคู่ก็หย่ากัน โดยก่อนออกจากแทนซาเนีย เธอได้รับการเสนอชื่อเข้าชิงตำแหน่งผู้สมัครรับเลือกตั้งพรรคแรงงานสำหรับเขตเลือกตั้งพาพาโทโท และเธอได้ประกาศผ่านเทปที่เล่นในที่ประชุมคัดเลือกแทนเธอ โดยไม่ประสบความสำเร็จในการเสนอชื่อเข้าชิง

จิล เอมอส ได้รับการแต่งตั้งให้เป็นผู้พิพากษาแห่งสันติภาพใน ค.ศ. 1980 รวมถึงดำรงตำแหน่งประธานสมาคมพลเมืองเพื่อความเท่าเทียมทางเชื้อชาติระหว่าง ค.ศ. 1980 ถึง 1981 เธอเป็นสมาชิกพรรคแรงงานมาเป็นเวลานาน รวมถึงยังได้รับเลือกให้เป็นสมาชิกสภานครมานูเกา (ค.ศ. 1974–1977; ค.ศ. 1980–1990) และสมาชิกสภาภูมิภาคออกแลนด์ (ค.ศ. 1980–1983) เธอเป็นหนึ่งในผู้ก่อตั้งมูลนิธิโรคเอดส์แห่งประเทศนิวซีแลนด์ และระหว่างการเลือกตั้งในประเทศแอฟริกาใต้ ค.ศ. 1994 เธอเป็นผู้สังเกตการณ์ขององค์การสหประชาชาติ

เอมอสได้รับบำเหน็จเหรียญครบรอบร้อยปีแห่งสิทธิออกเสียงเลือกตั้งใน ค.ศ. 1993 ส่วนในเกียรติยศเนื่องในวันปีใหม่ 2001 เธอได้รับพระราชทานเครื่องราชอิสริยาภรณ์กิตติคุณสหายแห่งนิวซีแลนด์สำหรับบริการแก่ชุมชน

เอมอสเสียชีวิตที่บ้านในคาติคาติเมื่อวันที่ 19 เมษายน ค.ศ. 2017 สิริอายุ 89 ปี โดยเธอเหลือลูกไว้สองคนจากสามคนของเวลาดังกล่าว

อ้างอิง
-------


คอมมอนส์ มีภาพและสื่อเกี่ยวกับ:  
**จิล เอมอส**

1. ↑  "Jill Amos". *HeavenAddress*. 2017. คลังข้อมูลเก่าเก็บจากแหล่งเดิมเมื่อ 2022-10-06. สืบค้นเมื่อ 23 April 2017.
2. ↑  "Births". *The New Zealand Herald*. 29 August 1927. p. 1. สืบค้นเมื่อ 23 April 2017.
3. 1 2 3  Pickmere, Arnold (16 June 2007). "Obituary: Phil Amos". *The New Zealand Herald*. สืบค้นเมื่อ 23 April 2017.
4. ↑  Trotter, Chris (13 June 2007). "A reformer with a clear school of thought". *Independent Financial Review*. p. 11.
5. ↑  "Walkout risk may upset seat choice". *Auckland Star*. 6 August 1977. p. 1.
6. 1 2 3  Taylor, Alister, บ.ก. (2001). *New Zealand Who's Who Aotearoa 2001*. Auckland: Alister Taylor Publishers. ISSN 1172-9813.
7. ↑  "Voice of '81 protests heard worldwide". *Sunday Star Times*. 12 August 2001. p. 12.
8. ↑  Young, Audrey (30 December 2001). "New Year Honours: Polytech pioneer well connected". *The New Zealand Herald*. สืบค้นเมื่อ 23 April 2017.
9. ↑  "New Year honours list 2001". Department of the Prime Minister and Cabinet. 30 December 2000. สืบค้นเมื่อ 17 August 2019.
10. ↑  "Jill Amos death notice". *The New Zealand Herald*. 22 April 2017. สืบค้นเมื่อ 23 April 2017.